Il-mediċina dexamethasone tinstab effettiva kontra l-Coronavirus
Imtella' Ġunju 16, 2020 - Aġġornata 16 Ta' Ġunju, 2020 3:15pm Il-mediċina dexamethasone, li hija rħisa u disponibbli madwar id-dinja kollha nstabet li hija s-soluzzjoni li x-xjentisti kienu qed ifittxu biex tinstab kura għall-Covid-19. L-esperti tar-Renju Unit qalu li din hija waħda mill-mediċini fis-suq li tista' ssalva lil dawk il-pazjenti morda serjament bil-Coronavirus. Mill-istudji li saru, instab li terz tal-pazjenti morda serjament bil-virus u fuq il-ventilators għexu mentri wieħed minn kull ħames pazjenti fuq l-ossiġnu jsalva mill-marda qerrieda b'din il-mediċina. Id-dexamethasone diġà qed tintuża biex titnaqqas l-infjammazzjoni f'pazjenti b'kundizzjonijiet oħrajn u jidher illi din il-mediċina twaqqaf ftit mill-ħsara li jsir fl-intern tal-pazjenti bil-Covid-19.